Ministru kabineta noteikumu „Grozījumi Ministru kabineta 2010.gada 21.jūnija noteikumos Nr.541 „Noteikumi par valsts un pašvaldību institūciju

amatpersonu un darbinieku atlīdzības uzskaites sistēmu””

 projekta sākotnējās ietekmes novērtējuma ziņojums (anotācija)

|  |
| --- |
| 1. **Tiesību akta projekta izstrādes nepieciešamība**
 |
|  1. |  Pamatojums | Noteikumu projekts ir izstrādāts, lai saskaņotu Ministru kabineta 2010.gada 21.jūnija noteikumos Nr.541 „Noteikumi par valsts un pašvaldību institūciju amatpersonu un darbinieku atlīdzības uzskaites sistēmu”iekļautos terminus un klasifikatorus ar saistošajos normatīvajos aktos veiktajām izmaiņām: Grozījumi Valsts un pašvaldību institūciju amatpersonu un darbinieku atlīdzības likumā, kas pieņemti 28.02.2013.; Grozījumi Prokuratūras likumā, kas pieņemti 05.09.2013.; Ministru kabineta 2013.gada 15.janvāra noteikumi Nr.38 „Grozījumi Ministru kabineta 2010.gada 30.marta noteikumos Nr.311 „Noteikumi par valsts un pašvaldību kapitālsabiedrību valdes locekļu skaitu, padomes un valdes locekļa, pašvaldības kapitāla daļu turētāja un atbildīgā darbinieka atlīdzību””; Ministru kabineta 2013.gada 29.janvāra noteikumi Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”; Ministru kabineta 2012.gada 10.jūlija noteikumi Nr.494 „Noteikumi par valsts tiešās pārvaldes iestādēs nodarbināto darba izpildes novērtēšanu”; 2013.gada 1.oktobrī likumprojekta „Par valsts budžetu 2014.gadam” paketē Saeimā iesniegtais un 2013.gada 17.oktobrī pirmajā lasījumā pieņemtais likumprojekts „Grozījumi Valsts un pašvaldību institūciju amatpersonu un darbinieku atlīdzības likumā”. Līdz ar izmaiņām, kas veiktas saistošajos normatīvajos aktos, nepieciešams veikt atbilstošus grozījumus Ministru kabineta 2010.gada 21.jūnija noteikumos Nr.541 „Noteikumi par valsts un pašvaldību institūciju amatpersonu un darbinieku atlīdzības uzskaites sistēmu”(turpmāk tekstā – noteikumi), kas nodrošinātu vienotu terminu un klasifikācijas lietošanu normatīvajos aktos. |
|  2. |  Pašreizējā situācija un problēmas | Noteikumos ir iekļauti termini un klasifikatori, kas satur informāciju no citiem saistošajiem normatīvajiem aktiem, kuros 2013.gadā grozītas normas, tai skaitā tādas, kas stāsies spēkā ar 2014.gada 1.janvāri. Lai nodrošinātu viennozīmīgu un salīdzināmu informācijas ievadi Atlīdzības uzskaites sistēmā, nepieciešams veikt atbilstošas izmaiņas noteikumos.  |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Noteikumu projekts saskaņo noteikumos lietotos terminus un aktualizē klasifikatorus atbilstoši izmaiņām saistošajos normatīvajos aktos. Ministru kabineta 2013.gada 29.janvāra noteikumi Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” nosaka, ka valsts tiešās pārvaldes iestāžu amatpersonām un darbiniekiem līdzšinējo „sešu kvalifikācijas pakāpju” vietā ar 2014.gada 1.janvāri paredzētas „trīs kategorijas”, līdz ar to tiek precizēti noteikumu punkti, kas satur terminu „kvalifikācijas pakāpe”.Grozījumi Prokuratūras likumā, kas pieņemti 05.09.2013., nosaka, ka prokuroriem tiek noteiktas piecas amata pakāpes „ jaunākais tieslietu padomnieks; tieslietu padomnieks; vecākais tieslietu padomnieks; valsts tieslietu padomnieks; vecākais tieslietu padomnieks”, kas turpmāk netiek saistītas ar tiesnešu kvalifikācijas klasēm, līdz ar to atbilstoši tiek precizēti noteikumu punkti un noteikumi papildināti ar 3.1 pielikumu „Prokurora amata pakāpe”.Grozījumi Valsts un pašvaldību institūciju amatpersonu un darbinieku atlīdzības likumā, kas pieņemti 28.02.2013. nosaka, ka tiesnešiem līdzšinējā „piemaksa par kvalifikācijas klasi” tiek aizstāta ar „izdienas piemaksu”, līdz ar to noteikumos tiek precizēti punkti, kas satur terminu „kvalifikācijas klase (tiesnešiem)”, attiecīgi aizstājot to ar terminu „izdiena tiesnešiem”, savukārt noteikumu 5.pielikumā „piemaksa par tiesneša kvalifikācijas klasi” tiek aizstāta ar „izdienas piemaksa tiesnesim”.2013.gada 17.oktobrī Saeimā pirmajā lasījumā pieņemtais likumprojekts „Grozījumi Valsts un pašvaldību institūciju amatpersonu un darbinieku atlīdzības likumā” paredz 2014. un 2015.gadā iespēju prēmēt Valsts ieņēmumu dienesta un Noziedzīgi iegūtu līdzekļu legalizācijas novēršanas dienesta amatpersonas (darbiniekus), kuru tiešas darbības rezultātā atklāti un novērsti noziedzīgi nodarījumi valsts ieņēmumu un nodokļu administrēšanas jomā, aizturētas kontrabandas kravas un konvencionāli aizliegtu priekšmetu ievešana un izvešana, novērsta noziedzīgi iegūtu līdzekļu legalizācija, un tā rezultātā ir palielinājies vai tiek prognozēts būtisks valsts budžeta ieņēmumu palielinājums, līdz ar to noteikumu 5.pielikums tiek papildināts ar jaunu prēmijas veidu: „ Prēmija Valsts ieņēmumu dienesta un Noziedzīgi iegūtu līdzekļu legalizācijas novēršanas dienesta amatpersonām (darbiniekiem) par atklātiem un novērstiem noziedzīgiem nodarījumiem valsts ieņēmumu un nodokļu administrēšanas jomā, aizturētām kontrabandas kravām un novērstu noziedzīgi iegūtu līdzekļu legalizāciju”.Ministru kabineta 2012.gada 10.jūlija noteikumi Nr.494 „Noteikumi par valsts tiešās pārvaldes iestādēs nodarbināto darba izpildes novērtēšanu” nosaka, ka līdzšinējo „piecu darbības un tās rezultātu novērtējumu: A; B; C; D; E” vietā paredzēti „pieci darba izpildes novērtējumi: teicami; ļoti labi; labi; jāpilnveido; neapmierinoši”, līdz ar to noteikumos tiek precizēti punkti, kas satur terminu „darbības un tās rezultātu novērtējums”, attiecīgi aizstājot to ar „darba izpildes novērtējums”, „prēmija atbilstoši ikgadējās darbības un tās rezultātu novērtējumam” tiek aizstāta ar „prēmija atbilstoši darba izpildes novērtējumam” un noteikumi papildināti ar 5.1 pielikumu „Darba izpildes novērtējums”.Lai analizētu un sistematizētu informāciju par atlīdzību pedagogiem, kas Eiropas Sociālā fonda projekta "Pedagogu konkurētspējas veicināšana izglītības sistēmas optimizācijas apstākļos" ietvaros ir ieguvuši 3., 4. un 5.kvalitātes pakāpi un saskaņā ar Ministru kabineta 28.07.2009. noteikumiem Nr.836 „Pedagogu darba samaksas noteikumi” saņem piemaksu, noteikumi papildināti ar informāciju par „kvalitātes pakāpi pedagogiem”.Saskaņā ar Ministru kabineta 2013.gada 15.janvāra noteikumiem Nr.38 „Grozījumi Ministru kabineta 2010.gada 30.marta noteikumos Nr.311 „Noteikumi par valsts un pašvaldību kapitālsabiedrību valdes locekļu skaitu, padomes un valdes locekļa, pašvaldības kapitāla daļu turētāja un atbildīgā darbinieka atlīdzību”” valdes priekšsēdētājs kapitālsabiedrībā, kuras iepriekšējā gada neto apgrozījums pārsniedz 57 miljonus *euro* vai kura darbojas atbilstoši Finanšu instrumentu tirgus likumam, var saņemt arī mēnešalgu par papildu amata pienākumu izpildi kapitālsabiedrībā, līdz ar to, lai apkopotu, sistematizētu un analizētu pilnu informāciju par valsts un pašvaldību kapitālsabiedrību valdes un padomes locekļiem, attiecīgi precizēts noteikumu apakšpunkts, kas nosaka informācijas par mēnešalgu apkopošanu.Saskaņā ar noteikumu 16.punktu institūcijām katru mēnesi Finanšu ministrijā (datu apmaiņas tabulu formātā) jāsniedz detalizēta informācija un izmaiņas tajā (noteikumu 4.punktā minētā informācija, izņemot 4.1.4.apakšpunktā minētā informācija) par amatpersonām un darbiniekiem. Gadījumos, kad izmaiņas iesniedzamajā informācijā pārskata mēnesī nav notikušas, lai nenoslogotu institūcijas, paredzēts noteikumu 16.punktu papildināt ar normu: „Gadījumos, kad pārskata mēnesī iesniedzamajā informācijā izmaiņu nav, institūcija par to elektroniski informē Finanšu ministriju.” Minētā norma paaugstinās administratīvo kapacitāti gan institūcijās, gan Finanšu ministrijā. |
|  5. |  Projekta izstrādē iesaistītās institūcijas |  Nav |
|  6. |  Iemesli, kādēļ netika nodrošināta sabiedrības līdzdalība | Noteikumu projekts attiecas tikai uz valsts un pašvaldību institūciju amatpersonām un darbiniekiem, tādēļ sabiedrības līdzdalība noteikumu projekta izstrādē nebija nepieciešama. |
|  7. |  Cita informācija |  Nav  |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Valsts un pašvaldību institūciju amatpersonas un darbinieki. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar. |
|  3. |  Tiesiskā regulējuma finansiālā ietekme | Projekts šo jomu neskar. |
|  4. |  Tiesiskā regulējuma nefinansiālā ietekme |  Projekts šo jomu neskar. |
|  5. |  Administratīvās procedūras raksturojums |  Projekts šo jomu neskar. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav  |

*Anotācijas III, IV, V, VI, VII sadaļa – projekts šo jomu neskar.*

Finanšu ministrs A.Vilks

28.11.2013. 14:10

1046

G.Goldmane,

Finanšu ministrijas

Sabiedriskajā sektorā nodarbināto

atlīdzības politikas nodaļas konsultante

67083979, Ginta.Goldmane@fm.gov.lv